КIуэкIуэ Ю. А. иригъэкIуэкIащ КъБР-м и Къэралыгъуэм и махуэр, ЩIэныгъэм и махуэр, республикэр езым фIэфIу Урысейм зэрыгухьэрэ илъэс 460-рэ Зэрырикъур гъэлъэпIэным зыхуэгъэхьэзырыным теухуа зэIущIэ
КъБР-м и Правительствэм и Унэм республикэм и Iэтащхьэ КIуэкIуэ Ю. А. дыгъуасэ щригъэкIуэкIащ КъБР-м и Къэралыгъуэм и махуэр, ЩIэныгъэм и махуэр, республикэр Урысей къэралыгъуэм зэрыгухьэрэ илъэс 460-рэ зэрырикъум зыхуэгъэхьэзырынымрэ гъэлъэпIэнымрэ теухуа зэIущIэ.
Абы хэтащ УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэм и Аппаратым КъБР-м къегъэщIылIа и федераль-нэ инспектор нэхъыщхьэ Канунников В. А., КъБР-м и Парламентым и УнафэщI Егоровэ Т. Б., КъБР-м и Правительствэм и УнафэщI Мусуков А. ТI., министерствэхэм, ведомствэхэм, муниципальнэ щIыналъэхэм, КъБР-м и Жылагъуэ палатэм, профсоюз зэгухьэныгъэхэм, еджапIэ нэхъыщхьэхэм, лъэпкъ-щэнхабзэ зэгухьэныгъэхэм я унафэщIхэр.
ДызыхуэкIуэ гуфIэгъуэхэр жылагъуэ зэкъуэтыныгъэр нэхъри гъэбыдэнымкIэ сэ-бэп хъун хуейщ, жиIащ щIыналъэм и унафэщIым. Абыхэм зыщыхуагъэхьэзыркIэ къэлъытапхъэщ шынагъуэншагъэр къызэгъэпэщыным пыщIа техническэ, жылагъуэ-политикэ Iуэхухэр. «Абыхэм мыхьэнэншэу зыри яхэткъым. ГуфIэгъуэ пIалъэхэм япыщIа дэтхэнэ зы Iуэхури нэгъэсауэ, екIуу, дахэу, зыубгъуауэ къызэгъэпэщын хуейщ», — къыхигъэщхьэхукIащ КъБР-м и Iэтащхьэм.
ЗэIущIэм гулъытэ хэха щыхуащIащ республикэм и къалэхэмрэ адрей жылагъуэхэмрэ зэIузэпэщ щIыным, гъэкъэбзэным, кIэрыхубжьэрыхухэр дэшыным. Псори зэуэ зы махуэм пхузэфIэгъэкIынукъым, жиIащ КIуэкIуэ Юрий, абыхэм махуэ къэс елэжьыпхъэщ, апхуэдэу цIыхухэр хуэущиин хуейщ жылагъуэ зэхуэсыпIэхэр мыуцIэпIыным. Фэтэр куэд хъу унэхэр зезыхьэ компаниехэм, апхуэ-дэ унэхэм щыпсэухэм я комитетхэм я лэжьэкIэфIым и щапхъэ куэд щыIэщ. Дуней псом а Iэмалхэр къыщагъэсэбэп.
КIуэкIуэ Ю. А. жиIащ «Къалэ, район, къуажэ нэхъ къабзэ дыдэ» жылагъуэ жэрдэмыр пхыгъэкIыным, абы ипкъ иткIэ властым и лIыкIуэ органхэм хэтхэм ящыщхэр пщIантIэ къэс егъэбыдылIэным мыхьэнэшхуэ иIэу къызэрилъытэр.
КъБР-м и Правительствэм чэнджэщ иратащ къалащхьэм Мэлбахъуэм и цIэр зезыхьэ и уэрамыр, транспортыр нэхъ Iуву щызекIуэ адрей уэрамхэр зэгъэпэщыжынымкIэ Налшык къалэ округым и унафэщIхэм защIигъэкъуэну, зыхуэфащэ лэжьыгъэхэм я графикыр гъэзэщIа зэрыхъум ткIийуэ кIэлъыплъыну.
Зыхэплъа Iуэхухэм ятеухуауэ зэIущIэм къыщыпсэлъащ КъБР-м и Правительствэм и УнафэщIым и къуэдзэ Ахъуэхъу Т. Б., КъБР-м ЩэнхабзэмкIэ и министр Къумахуэ М. Л., Налшык къалэ округым и щIыналъэ администрацэм и Iэтащхьэ Алэкъей А. М., КъБР-м Граждан жылагъуэ IуэхущIапIэхэм ядэлэжьэнымрэ лъэпкъхэм я Iуэху-хэмкIэ и управленэм и унафэщI КIурашын А. В. сымэ.
КъБР-м и Iэтащхьэмрэ Правительствэмрэ я пресс-IуэхущIапIэ.
